F'messaġġ fi grupp fuq Facebook indirizzata lill-ġenituri preżenti fil-grupp, omm appellat lill-ġenituri kollha biex jekk jista' jkun jattendu għall-attivitajiet li jkollhom it-tfal tagħhom. Dan hekk kif minkejja li forsi l-ħajja mgħaġġla u b'karriera, jaf wieħed ikollu ħin limitat, it-tfal dejjem ifittxu biex jaraw lill-ġenituri tagħhom jappoġġjawhom. Spjegat kif għat-tfal tfisser ħafna u kif jaraw lill-ġenituri tagħhom preżenti waqt xi kunċert tal-iskola, jew forsi xi attività oħra li jkunu qed jieħdu sehem fiha, wiċċhom bħal donnu jixgħel. Hi sostniet ukoll li t-tfal jidhru wkoll meta l-ġenituri ma jattendux, hekk kif b'qalb maqsuma jistaqu "fejn hi ommi? Kif ma ġiex missieri?" waqt l-attività kollha. Sostniet li t-tfal mhux se jiftakru kemm ġew imlibbsa ħwejjeġ tad-ditta, iżda jibqgħu jiftakru dawn il-mumenti sempliċi. Temmet billi qalet li l-messaġġ tagħha kitbitu biss bil-għan li toħloq għarfien dwar dawn is-sitwazzjonijiet għax qalbha tkun trid toħroġ meta tara lil dawn it-tfal.